Un urs a fost văzut la intrarea pe un traseu turistic foarte frecventat. Avertismentul Salvamont: „Nu are frică de om”
Un urs despre care salvamontiștii spun că nu se sperie de prezența omului a fost văzut în pasul Bratocea, locul de plecare pe un traseu foarte frecventat spre Vârful Ciucaș, a anunțat luni Formația Salvamont Cheia-Ciucaș. Salvamontiștii le cer turiștilor care se întâlnesc cu animalul să nu interacționeze cu el, ci să cheme autoritățile.